pythainlp/thai_wikipedia_clean_20230101 huggingface dataset:
การประชุมรัฐบาลไรช์ 12 ธันวาคม ค.ศ. 1941
การประชุมรัฐบาลไรช์ 12 ธันวาคม ค.ศ. 1941 เป็นการประชุมระหว่างอดอล์ฟ ฮิตเลอร์ และเจ้าหน้าที่ระดับสูงสุดของพรรคนาซี โดยมีผู้นำคนสำคัญเกือบทุกคนของพรรคเข้าร่วมการประชุม เพื่อฟังฮิตเลอร์ประกาศการทำลายล้างชนชาติยิวในอนาคต แต่การประชุมดังกล่าวเป็นที่รู้จักกันน้อยกว่าการประชุมวานเซ
ฮิตเลอร์ได้ประกาศต่อไรช์ซไลเทอร์และเกาไลเทอร์เมื่อวันที่ 12 ธันวาคม โดยยกคำพูดมาจากถ้อยแถลงก่อนหน้านี้เมื่อ 30 มกราคม ค.ศ. 1939:
ด้วยการเข้าสู่สงครามโลกครั้งที่สองของญี่ปุ่นและสหรัฐอเมริกาเมื่อวันที่ 7 ธันวาคม ค.ศ. 1941 และการประกาศสงครามต่อสหรัฐอเมริกาของนาซีเยอรมนีเมื่อวันที่ 11 ธันวาคม สงครามดังกล่าว โดยเฉพาะอย่างยิ่งเมื่อพิจารณาข้อความข้างต้นแล้ว ก็ถือว่าได้กลายมาเป็น "สงครามโลก" อย่างแท้จริง
ในที่ประชุมไรชส์ทาค อดอล์ฟ ฮิตเลอร์ ประกาศสงครามต่อสหรัฐ โดยมีการถ่ายทอดคำปราศรัยออกทางวิทยุด้วยเช่นกัน วันรุ่งขึ้น ตอนบ่ายของวันที่ 12 ธันวาคม เขาได้ประชุมกับผู้นำคนสำคัญที่สุดของพรรคนาซี
ตอนบ่ายวันที่ 12 ธันวาคม ค.ศ. 1941 ฮิตเลอร์ออกคำสั่งให้สมาชิกระดับผู้นำของพรรคนาซีให้เข้าประชุมในห้องส่วนตัวของเขาในทำเนียบนายกรัฐมนตรีไรช์ เนื่องจากการประชุมมีขึ้นในห้องส่วนตัวแทนที่จะเป็นห้องทำงานของฮิตเลอร์ จึงไม่มีบันทึกอย่างเป็นทางการถึงการประชุมดังกล่าว อย่างไรก็ตาม ข้อความในบันทึกประจำวันของเกิบเบลส์และแฟรงก์ได้ยืนยันถึงการประชุมดังกล่าว
โยเซฟ เกิบเบลส์ได้บันทึกถ้อยคำของฮิตเลอร์ไว้ในบันทึกของเขา:
เกี่ยวกับปัญหาชาวยิว ฟือเรอร์ได้กำหนดให้ยกเลิกการรอกำหนดเสีย เขาชาวยิวว่าถ้าพวกเขาก่อสงครามโลกอีกครั้งหนึ่ง มันจะนำไปสู่การล่มสลายของพวกเขาเอง คำพูดเหล่านี้ไม่ใช่เพียงการกล่าวอย่างไร้ความหมาย ขณะนี้สงครามโลกได้มาถึงแล้ว การทำลายล้างของชนชาติยิวจะต้องเป็นผลสืบเนื่องอย่างแน่นอน คำถามนี้ไม่ได้เกี่ยวข้องกับการแสดงความรู้สึกแต่อย่างใด เราไม่ได้มาที่นี่เพื่อมีความรู้สึกเห็นใจพวกยิว แต่ย่อมจะเป็นชาวเยอรมันของพวกเรา ถ้าชาวเยอรมันเสียสละชีวิต 160,000 ชีวิตในการทัพด้านตะวันออก แล้วผู้ที่ริเริ่มความขัดแย้งอันนองเลือดนี้จะต้องชดใช้ด้วยชีวิตของพวกเขา
นอกเหนือไปจากข้อเท็จจริงที่ว่า "สงครามยุโรป" ได้ขยายตัวเป็น "สงครามโลก" อีกเหตุผลหนึ่งสำหรับการเปลี่ยนแปลงดังกล่าวจะต้องมองข้อเท็จจริงที่ว่าการเข้าสู่สงครามของสหรัฐอเมริกาหมายความว่าประชากรชาวยิวได้สูญเสียคุณค่าของการเป็นตัวประกันสำหรับฮิตเลอร์ ซึ่งมีไว้ป้องกันการเข้าสู่สงครามนี้ และเขาจึงมีอิสระที่จะตัดสินใจดำเนินการตามแผนการระยะยาว
สำหรับการประชุมวานเซที่เป็นที่รู้จักกันมากกว่าในเดือนมกราคม ค.ศ. 1942 เป็นก้าวต่อไปสำหรับแผนการของนาซีที่จะกำจัดชาวยิว อย่างไรก็ตาม ไม่เหมือนกับการประชุมครั้งนี้ การประชุมวานเซมีผู้เข้าร่วมประชุมส่วนใหญ่เป็นข้ารัฐการอาวุโส ทั้งยังเป็นการทำลายคำกล่าวอ้างที่ว่าฮิตเลอร์ไม่ทราบข้อเท็จจริงเกี่ยวกับการล้างชาติโดยนาซีและเป็นเพียงการดำเนินการของผู้ใต้บังคับบัญชาของเขาโดยที่ไม่รู้เห็นเลย
การประชุมดังกล่าวถือเป็นจุดหักเหของทัศนคติรัฐบาลนาซีที่มีต่อชาวยิว โดยเป็นการเปลี่ยนแปลงจากการโฆษณาชวนเชื่อ การข่มขู่และการโจมตีมาเป็นการทำลายล้างอย่างสมบูรณ์และมีการเตรียมการไว้ ซึ่งสำหรับขั้นตอนหลังนี้ได้เริ่มขึ้นแล้วในบางส่วนของยุโรปตะวันออกตั้งแต่เดือนกันยายน ค.ศ. 1941
ผู้เข้าร่วมประชุม.
ผู้เข้าร่วมประชุมในการประชุมดังกล่าวจะต้องเป็นสมาชิกระดับสูงของพรรคนาซี ไม่มีรายนามผู้เข้าร่วมการประชุมดังกล่าวอย่างเป็นทางการ แต่รายชื่อผู้นำของนาซีเยอรมนีด้านล่างนี้ จากทั้งหมด 50% เป็นที่ทราบกันว่าได้ร่วมประชุมด้วย:
ผู้ที่ทราบกันว่าไม่ได้เข้าร่วมการประชุม ได้แก่ แฮร์มันน์ เกอริง ซึ่งไม่มีตำแหน่งภายในพรรค และรีนฮาร์ด เฮย์ดริช
ทางหลวงแผ่นดินหมายเลข 4022
ตะโขงอินเดีย
ตะโขงอินเดีย หรือ กาเรียล  เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาว ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCN
ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย ("Crocodylus palustris") และจระเข้น้ำเค็ม ("C. porosus") เป็นหนึ่งจระเข้ที่ยาวที่สุดของจระเข้ในปัจจุบัน
มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า" ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ
ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟอง
นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า
พิกก์เทอร์แมน
พิกก์เทอร์แมน  เป็นหอคอยของปราสาททูมเปีย บนเนินทูมเปียในทาลลินน์ เมืองหลวงของประเทศเอสโตเนีย ส่วนแรกของหอคอยสร้างขึ้นระหว่าง ค.ศ. 1360-70 ก่อนที่จะถูกสร้างขึ้นใหม่ (เพิ่มความสูงเป็น 45.6 เมตร) ในตอนปลายคริสต์ศตวรรษที่ 16 หอคอยมีบันได 215 ขั้นซึ่งนำไปสู่ส่วนยอดของหอคอย
หอคอยพิกก์เทอร์แมนตั้งอยู่ติดกับอาคารรัฐสภาเอสโตเนียและธงที่อยู่บนยอดหอคอยที่ความสูง 95 เมตรเหนือระดับน้ำทะเล เป็นหนึ่งในสัญลักษณ์ของรัฐบาลที่ยังใช้กันอยู่
ธงชาติเอสโตเนีย ซึ่งมีขนาด 191×300 เซนติเมตร จะถูกเชิญขึ้นสู่ยอดเสา ประกอบการบรรเลงเพลงชาติ ในเวลาที่ดวงอาทิตย์ขึ้น (แต่ไม่ก่อน 7.00 น.) และลดลงจากเสาเมื่อดวงอาทิตย์ลับขอบฟ้า (แต่ไม่หลัง 22.00 น.) ซึ่งในขณะที่เชิญธงลงนั้นจะมีการบรรเลงเพลง "Mu isamaa on minu arm"
อิลเลียส อิลลาดีส
อิลเลียส อิลลาดีส  เกิดวันที่ 10 พฤศจิกายน ค.ศ. 1986 เป็นนักยูโดชาวกรีก ที่เกิดในประเทศจอร์เจีย
เขาได้รับรางวัลเหรียญทองในรุ่นฮาล์ฟมิดเดิลเวท (81 กก.) ในโอลิมปิกฤดูร้อน 2004 ที่กรุงเอเธนส์ ในขณะที่เขามีอายุได้ 17 ปี อิลลาดีสยังได้รับรางวัลเหรียญทองใน 6 ปีต่อมา ในการแข่งขันเวิลด์แชมเปี้ยนชิป 2010 ที่กรุงโตเกียวในรุ่นน้ำหนักไม่เกิน 90 กก. ด้วยเช่นกัน
ในฐานะของผู้ถือธงชาติของประเทศกรีซ เขาได้รับเกียรติเป็นนักกีฬาคนแรกที่เดินนำขบวนเข้าสู่สนามกีฬารังนกในระหว่างพิธีเปิดการแข่งขันกีฬาโอลิมปิกฤดูร้อน 2008 ในกรุงปักกิ่ง
อิลลาดีสยังเป็นลูกพี่ลูกน้องของแชมป์กีฬาโอลิมปิก ซึ่งเป็นนักยูโดชาวจอร์เจียที่มีชื่อว่าซูรับ ซเวียเดารี
บิลล์ เกตส์
อ่างเก็บน้ำแม่มอก
อ่างเก็บน้ำแม่มอก เป็นอ่างเก็บน้ำขนาดกลาง พื้นที่ได้รับประโยชน์เพื่อการเกษตร และอุปโภคบริโภค ใน เทศบาลตำบลเวียงมอก อำเภอเถิน จังหวัดลำปาง และอำเภอทุ่งเสลี่ยม จังหวัดสุโขทัย และเป็นโครงการตามแนวพระราชดำริของในหลวง
ตั้งอยู่ หมู่ที่ 7 ตำบลเวียงมอก อำเภอเถิน จังหวัดลำปาง มีเนื้อที่ถึง 10,000 ไร่ กว้าง 2 กิโลเมตร
พระสุริยะ
วัฏจักรเครบส์
พระพฤหัส
โบริส โกดูนอฟ
โบริส เฟโดโรวิช โกดูนอฟ  เป็นผู้สำเร็จราชการแผ่นดินรัสเซีย ระหว่างปี ค.ศ. 1585 ถึง 1598 ในรัชกาลของซาร์ฟิโอดอร์ที่ 1 แห่งรัสเซีย ต่อมาได้ตั้งตนเป็นพระเจ้าซาร์ ขึ้นครองราชย์ระหว่างปี ค.ศ. 1598 ถึง 1605 ในประวัติศาสตร์รัสเซียเรียกรัชสมัยของพระองค์ว่า "สมัยแห่งความวุ่นวาย"  ซึ่งเต็มไปด้วยสงครามทั้งภายในและภายนอกอาณาจักร
โบริส โกดูนอฟมีเชื้อสายชาวตาตาร์ ที่อพยพมาจากโกลเดนฮอร์ดไปยังคอสโตรมาในคริสต์ศตวรรษที่ 14 เป็นพระเจ้าซาร์พระองค์แรกที่ไม่ได้สืบเชื่อสายมาจากราชวงศ์รูริค
เรื่องราวของโบริส โกดูนอฟเป็นที่รู้จักจากบทละครของอะเลคซันดร์ พุชกิน "โบริส โกดูนอฟ" ในปี ค.ศ. 1831 ซึ่งดัดแปลงมาจากเรื่อง "แม็คเบ็ธ" ของเชกสเปียร์ และถูกนำมาดัดแปลงเป็นอุปรากร "โบริส โกดูนอฟ" โดยโมเดสต์ มูสซอร์กสกี ออกแสดงครั้งแรกในปี ค.ศ. 1874 เป็นผลงานชิ้นเอกของมูสซอร์กสกีที่ถูกนำมาเล่นซ้ำเสมอมา โดยมีการดัดแปลง และเพิ่มเติมดนตรีอีกหลายครั้งจากลูกศิษย์ของมูสซอร์กสกี คือ นีโคไล ริมสกี-คอร์ซาคอฟ และดมีตรี ชอสตโกวิช
ณิชชาพัณณ์ ชุณหะวงศ์วสุ (เกิด 8 ธันวาคม พ.ศ. 2528) ชื่อเล่น เจิน เป็นนักแสดงและพิธีกรชาวไทย สังกัดสถานีโทรทัศน์ไทยทีวีสีช่อง 3
วัดสระลงเรือ
วัดสระลงเรือ สันนิษฐานว่าสร้างขึ้นในสมัยอยุธยา และประมาณ 100 กว่าปีได้มีผู้คนอพยพมาอาศัยบริเวณวัดสระลงเรือ ได้พบวัดเก่าซึ่งมีสิ่งปลูกสร้างที่ยังเหลืออยู่ในขณะนั้น เช่น เจดีย์ และพระปรางค์ 2 องค์ วิหารและอุโบสถ ซากปรักหักพัง ในอุโบสถหลังนี้มีพระพุทธรูปปางมารวิชัยประทับอยู่ในนั้น และมีต้นโพธิ์ใหญ่ปกคลุมอุโบสถ มีสระน้ำสระเล็กอยู่ด้านหน้าอุโบสถ ทางด้านตะวันออกเฉียงเหนือ
วัดสระลงเรือ สันนิษฐานว่าสร้างขึ้นในสมัยอยุธยาตอนกลาง คือ น่าจะมีอายุประมาณ 350 - 400 ปี หรือมากกว่านั้นเล็กน้อย ไม่ปรากฏหลักฐานเป็นลายลักษณ์อักษรใด ๆ เกี่ยวกับวัด ดังนั้น จึงไม่ทราบชื่อเดิมของวัด ปี และบุคคลที่ก่อสร้าง หลักฐานที่หลงเหลืออยู่ก็ได้แก่ โบราณวัตถุต่าง ๆ อันประกอบด้วย พระเจดีย์และพระปรางค์แบบก่ออิฐถือปูน สูงประมาณ 10 เมตร อย่างละ 1 องค์ ตั้งอยู่คู่กัน พระเจดีย์ด้านทิศใต้และพระปรางค์ด้านทิศเหนือ ด้านหน้าของพระเจดีย์และพระปรางค์ เดิมมีอาคารแบบก่ออิฐถือปูนขนาดประมาณ 6 X 12 เมตร อยู่ในสภาพเกือบสมบูรณ์ (ยกเว้นหลังคาที่คงเสื่อมสภาพและอันตรธานไปตามกาลเวลา) อาคารนี้เข้าใจว่าน่าจะเป็นพระวิหารและน่าจะเป็นประธานวัตถุของวัด โดยหันหน้าไปทางทิศตะวันออก และภายในอาคารเป็นที่ประดิษฐานของพระพุทธรูปปูนปั้น ปางมารวิชัย และด้านหน้าของอาคารเยื้องไปทางทิศตะวันออกเฉียงเหนือเล็กน้อยเป็นที่ตั้งของสระน้ำรูปทรงสี่เหลี่ยมจัตุรัส ขนาดประมาณ 60 X 60 เมตร
อนึ่ง เป็นที่น่าเสียดายว่าเมื่อประมาณปี 2534 - 35 ทางวัดได้รื้อตัวอาคารโบราณดังกล่าวเสีย นัยว่าเพื่อจะสร้างพระอุโบสถหลังใหม่ ดังนั้น โบราณวัตถุที่เหลือให้คนรุ่นหลังได้เห็นจึงมีเพียงพระเจดีย์ พระปรางค์ และพระประธาน
องค์ประกอบของสิ่งก่อสร้างโบราณดังกล่าวเป็นลักษณะของวัดในสมัยอยุธยาตอนกลางโดยทั่วไป กล่าวคือ ประการแรก มีการผสมผสานระหว่างองค์ประกอบทางสถาปัตยกรรมแบบสุโขทัย (อันได้แก่ เจดีย์) เข้ากับองค์ประกอบทางสถาปัตยกรรมของเขมร (ได้แก่ พระปรางค์และสระน้ำ) ประการที่สอง พิจารณาจากขนาดของพระปรางค์และเจดีย์ของวัด ซึ่งมีขนาดเล็ก ก็เชื่อว่าประธานวัตถุของวัดน่าจะอยู่ที่อาคารพระวิหารเสียมากกว่า ซึ่งเป็นลักษณะของวัดในสมัยอยุธยาตอนกลาง เพราะวัดสมัยอยุธยาตอนต้นมักยึดถือพระปรางค์แบบเขมรเป็นประธาน
ที่ตั้งของวัดอยู่บนที่ดอนสูง ซึ่งพาดยาวมาจากทิศตะวันตกและตะวันตกเฉียงเหนือ แล้วล้อมรอบด้วยที่ราบลุ่มต่ำ ซึ่งในตอนหลังได้ใช้เป็นที่ทำนาของชาวบ้าน บริเวณใกล้เคียงก็เป็นที่ดอนและที่ราบลุ่มต่ำสลับกันไปเป็นระยะ ๆ และทางทิศตะวันออกของวัดเป็นลำห้วย ซึ่งในช่วงน้ำหลากจะมีน้ำไหลลงลำน้ำจรเข้สามพัน กอรปกับวัดและชุมชนแห่งนี้ห่างจากเมืองโบราณอู่ทองเพียงประมาณ 12 - 13 กิโลเมตรเท่านั้น บริเวณนี้จึงเหมาะที่จะตั้งเป็นชุมชน และด้วยเหตุนี้ บริเวณนี้จึงมีชุมชนตั้งมาแต่โบราณ อย่าน้อยตั้งแต่สมัยในสมัยอยุธยา ดังเห็นได้จากหลักฐานประเภทเครื่องมือ เครื่องใช้ และเครื่องประดับสมัยโบราณที่เมื่อประมาณ 30 - 50 ปีก่อนหน้านี้ชาวบ้านได้พบเสมอ ๆ เวลาไถไร่ไถนาของตนในบริเวณรอบ ๆ วัด และห่างจากวัดไปทางด้านตะวันออกเฉียงเหนือประมาณ 1 - 2 กิโลเมตร เคยมีซากเจดีย์และอาคารก่อด้วยอิฐอย่างน้อยอีก 2 จุด ซึ่งตอนหลังได้ถูกชาวบ้านรื้อถอนและไถกลบไป
สันนิษฐานว่า เช่นเดียวกับวัดและชุมชนร่วมสมัยในพื้นที่ใกล้เคียง วัดและชุมชนเหล่านี้คงจะสูญหายไปในคราวที่พม่ายกทัพเข้าตีกรุงศรีอยุธยา เพราะพื้นที่จังหวัดกาญจนบุรีเป็นเส้นทางเดินทัพของพม่าก่อนที่จะเคลื่อนทัพผ่านจังหวัดสุพรรณบุรีไปยังพระนครศรีอยุธยา ประชาชนที่อยู่ในพื้นที่คงจะหลบหนีการรุกรานของกองทัพพม่า และกระจัดกระจายหรือเคลื่อนย้ายไปอยู่ในที่อื่น วัดสระลงเรือจึงถูกทิ้งร้างไป
วัดสระลงเรือน่าจะถูกทิ้งร้างไปประมาณ 150 ปี จนกระทั่งเมื่อประมาณปี พ.ศ. 2470 ชาวบ้านจากถิ่นใกล้เคียงได้อพยพเข้ามาทำไร่นาและหาของป่าในบริเวณดังกล่าว ได้มาพบซากโบราณวัตถุ ชาวบ้านเห็นที่ตั้งของวัดมีความเหมาะสมที่จะเป็นชุมชน โดยเฉพาะการมีสระน้ำ จึงได้เข้ามาตั้งชุมชนบริเวณนี้อีกครั้ง และได้ช่วยกันหักร้างถางพงบริเวณซากโบราณสถานดังกล่าว เล่ากันว่าในตอนนั้น ตัวอาคารมีต้นไม้ปกคลุมหนาทึบ และต่อมาก็ได้ช่วยกันสร้างวัด นิมนต์พระมาจำพรรษา รวมทั้งได้มีการทำหลังคาใหม่ให้กับพระอุโบสถ และได้ตั้งชื่อวัดขึ้นว่า"วัดสระลองเรือ"เพราะสมัยนั้นบริเวณนี้มีต้นไม้ขนาดอยู่มากจึงมีคนมาตัดต้นไม้ขุดเรือแล้วนำไปทดลองในสระน้ำชาวบ้านจึงเรียกว่าสระลองเรือ แต่ด้วยสำเนียงการพูดที่เหน่อและห้วนสั้นทำให้เพี้ยนเป็น "สระลงเรือ"อย่างในปัจจุบัน
สำหรับพระประธานปูนปั้นนั้น สันนิษฐานว่าน่าจะจำลองแบบมาจากพระมงคลบพิตร อันเป็นพระพุทธรูปสำคัญในสมัยอยุธยาตอนกลาง ซึ่งนักประวัติศาสตร์เชื่อว่าสมเด็จพระไชยราชาธิราชโปรดให้สร้างขึ้นบริเวณสนามหน้าจักรวรรดิ (ด้านใต้ของพระบรมหาราชวัง)กล่าวคือ เป็นพระพุทธรูปปางมารวิชัย ทำด้วยปูนปั้น (องค์จริงมีการลงรักปิดทองทับไว้อีกทีหนึ่ง) มีลักษณะการผสมรูปแบบพระพุทธรูปอู่ทองและสุโขทัยเข้าด้วยกัน เดิมพระประธานวัดสระลงเรือเป็นปูนปั้นแบบปกติ ต่อมาเมื่อประมาณ 20 ปีที่แล้ว ในช่วงที่มีการรื้อพระอุโบสถโบราณ ได้มีการเคลื่อนย้ายพระพุทธรูป และได้เกิดอุบัติเหตุขึ้น โดยเศียรพระพุทธรูปได้หักหลุดออกมา ต่อมาเมื่อได้มีการบูรณะซ่อมแซมองค์พระพุทธรูป จึงได้ทาสีพระพุทธรูป ดังกล่าวเป็นสีดำและถวายชื่อพระพุทธรูปดังกล่าวว่าหลวงพ่อใหญ่องค์ดำ (พระพุทธอนันตภูมิสุคคุตโต)
และเมื่อ 20 กว่าปีที่ผ่านมา นายจำเนียร ใคร่ครวญ ซึ่งเป็นชาวบ้านสระลงเรือโดยกำเนิดแต่ได้ไปทำธุรกิจในต่างถิ่น ได้เข้ามากราบขอพรจากหลวงพ่อใหญ่องค์ดำ (พระพุทธอนันตภูมิสุคคุตโต) ซึ่งในปัจจุบันประทับอยู่ในวิหารแก้ว หน้าพระอุโบสถวัดสระลงเรือ หลังจากนั้นชีวิตของนายจำเนียร ใคร่ครวญ ก็ได้ประสบความสำเร็จตามที่ได้ตั้งใจไว้ทุกประการ ต่อมานายจำเนียร ใคร่ครวญจึงได้สร้างพระอุโบสถและเรือสุพรรณหงส์ขึ้นภายในวัด (บริเวณสระน้ำโบราณที่ได้รับการขยายให้กว้างขึ้นกว่าเก่าหลายเท่าตัว) โดยให้เหตุผลว่า ตนได้รับพรจากหลวงพ่อใหญ่องค์ดำ (พระพุทธอันตภูมสุคคุตโต) จึงตั้งใจสร้างพระอุโบสถและเรือสุพรรณหงส์ลำนี้ขึ้น เพื่อเป็นอนุสรณ์และทดแทนบุญคุณหลวงพ่อใหญ่องค์ดำ (พระพุทธอนันตภูมิสุคคุตโต) ที่ประทานมาให้แก่ตัวของนายจำเนียร ใคร่ครวญ และครอบครัว
แม่น้ำอาเรอ
อาเรอ  เป็นสาขาของแม่น้ำไรน์ เป็นแม่น้ำที่ยาวที่สุดที่มีต้นกำเนิดและสิ้นสุดในภายในประเทศสวิตเซอร์แลนด์ แม่น้ำมีความยาวตั้งแต่จุดเริ่มต้นจนถึงจุดบรรจบกับแม่น้ำไรน์ มีความยาวราว 295 กม.
รัฐฟรีบูร์
รัฐฟรีบูร์  เป็นรัฐของประเทศสวิตเซอร์แลนด์ ตั้งอยู่ทางตะวันตกของประเทศ มีเมืองหลวงของรัฐคือเมืองฟรีบูร์ ชื่อ Fribourg เป็นภาษาฝรั่งเศส ในขณะที่ Freiburg นั้นเป็นภาษาเยอรมัน ใช้เป็นชื่อของทั้งรัฐและเมือง
อุโฆษ จันทร์เรือง เกิดเมื่อวันที่ 20 มิถุนายน พ.ศ. 2469 ที่จังหวัดอุทัยธานี เป็นนักแสดงชาวไทย
เขาเป็นบุตรคนที่ 8 ของครอบครัว ได้แสดงในละครเรื่อง "เงือกน้อย" ขณะวัยเพียง 3 ขวบ เขารักในด้านดนตรีและการแสดงมาตั้งแต่เด็ก ในขณะที่เรียนชั้นประถม เขาสามารถเล่นเครื่องดนตรีได้หลายชนิดและต่อเพลงโหมโรงกลอน เพลงกลองโหมโรงได้อย่างชำนาญ บิดาจึงฝากบุตรชายไว้กับ ฯพณฯ หลวงวิจิตรวาทการ อธิบดีกรมศิลปากร เข้าเรียนโรงเรียนศิลปากร จนจบชั้น ม.6 จากนั้นได้ศึกษาต่อที่โรงเรียนเตรียมธรรมศาสตร์ ด้วยบิดาหวังว่าจะเป็นนักกฎหมายตามสายทางของตระกูล แต่เขากลับเลือกเส้นทางงานแสดงและขับร้อง
ในปี พ.ศ. 2488 กุมุท จันทร์เรือง (พี่ชายต่างมารดา) กับ ลัดดา สารตายน ร่วมกันจัดตั้งคณะละคร โดยนำผลงานของหลวงบุณยมานพพาณิชย์เรื่อง "ผกาวดี" มาดัดแปลง โดยมอบหมายให้อุโฆษแสดงเป็นตัวเอกที่ชื่อ ศตานนท์ เขาได้แสดงความสามารถในการขับร้องเพลงและการแสดงจนหลวงบุณยมานพพาณิชย์ยกย่องเขาว่ามีอนาคนอันรุ่งโรจน์ทั้ง 2 ทางอย่างแน่นอน
หลังจากนั้นเขาแสดงในละครเวทีเรื่อง "มนต์นาคราช", "ชายชาติชั่ว" (ต่อมาใช้ชื่อ "ขวัญชีวิต") สร้างจากบทละครดัดแปลงของเฟอเรงค์ โมลนาร์ หลังจากนั้นสุวัฒน์ วรดิลกได้วางตัวให้เขามารับบทพระเอกใน "จำพราก" แต่ก็ระงับไปเพราะนายทุนประสบปัญหา
อุโฆษมีโอกาสแสดงภาพยนตร์เรื่อง "Dead Man's Voice" (พ.ศ. 2495) ของบริษัทยูไนเต็ดอาร์ติสต์ เป็นภาพยนตร์ที่มีนักแสดงไทยและพูดภาษาไทย โดยมีสตูดิโอจากอเมริกาเป็นผู้ออกทุนสร้าง หนังเจรจากการจัดจำหน่ายและเปิดฉายอย่างเงียบมากในเมืองไทย นอกจากละครเวทีแล้ว เขายังเป็นพระเอกละครวิทยุ มีผลงานเด่นคือ "น้ำบ่อทราย" อันเป็นละครวิทยุของ กุมุท จันทร์เรือง
เขาเสียชีวิตเมื่อวันที่ 22 พฤศจิกายน พ.ศ. 2499 จากอุบัติเหตุ ขณะขัยรถมอเตอร์ไซค์บนเส้นทางถนนบางกะปิ อุโฆษขับรถปะทะกับฝูงควายกว่า 100 ตัว และบางตัวขวิดเขา เขาเสียชีวิตด้วยวัยเพียง 30 ปี
ไมค์ วิลเลียมสัน
ไมเคิล เจมส์ "ไมค์" วิลเลียมสัน  นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเขาเป็นผู้เล่น-ผู้จัดการทีมของ เกตส์เฮด ทีมในศึก เนชันนัลลีก หรือดิวิชัน 5 ของอังกฤษ
การสำรวจโลมาน้ำจืดแยงซี พ.ศ. 2549
การสำรวจโลมาน้ำจืดแยงซี พ.ศ. 2549  เป็นการสำรวจค้นหานานหกสัปดาห์ระหว่างเดือนพฤศจิกายนและธันวาคม พ.ศ. 2549 ในเมืองอู่ฮั่น ทางตอนกลางของประเทศจีน โดยมีจุดประสงค์ที่จะค้นหาหลักฐานต่อเนื่องซึ่งระบุการมีอยู่ของโลมาแม่น้ำแยงซีเกียงซึ่งใกล้สูญพันธุ์ การสำรวจดังกล่าวอยู่ภายใต้การกำกับของสถาบันชลชีววิทยาในอู่ฮั่นและมูลนิธิสัญชาติสวิส baiji.org และมีชื่อเสียงที่การสำรวจสิ้นสุดลงโดยไม่พบเห็นโลมาแม่น้ำแยงซีเกียงแม้แต่ตัวเดียว จึงประกาศว่าสปีชีส์ดังกล่าวได้สูญพันธุ์ไปแล้ว
นักวิทยาศาสตร์ได้เดินทางไปพร้อมกับเรือวิจัยสองลำเป็นระยะทางเกือบ 3,500 กิโลเมตรจากอี๋ชางไปยังเขื่อนสามผา ก่อนจะมุ่งหน้าต่อไปยังเซี่ยงไฮ้และสามเหลี่ยมปากแม่น้ำแยงซี ก่อนจะเดินทางกลับโดยใช้เส้นทางเดิม พวกเขาได้ใช้อุปกรณ์การสังเกตสมรรถภาพสูง และไมโครโฟนใต้น้ำในความพยายามที่จะค้นหาโลมาสักตัว
หัวหน้ามูลนิธิ baiji.com และผู้ร่วมให้การสนับสนุนโครงการ ออกัส ฟลูเกอร์ ได้รายงานว่า "มีความเป็นไปได้ที่ว่าเราจะพลาดโลมาไปสักตัวสองตัว" อย่างไรก็ตาม ถึงแม้ว่าโลมาจะยังมีชีวิตอยู่จำนวนน้อยจริง ก็แทบจะเป็นไปไม่ได้ที่พวกมันจะมีชีวิตรอดได้ในระยะยาว "มันเป็นโศกนาฏกรรม เป็นความสูญเสีย ไม่ใช่เพียงสำหรับจีนเท่านั้น แต่เป็นของโลกทั้งใบ"
อย่างไรก็ตาม ยังมีความหวังสำหรับสปีชีส์ดังกล่าว วาง ลีมิน ผู้อำนวยการกองทุนสัตว์ป่าโลกสำนักงานอู่ฮั่น ได้กล่าวว่า "ข้อเท็จจจริงที่ว่าคณะสำรวจไม่พบโลมาแม่น้ำแยงซีเกียงเลยแม้แต่ตัวเดียวระหว่างการสำรวจคราวนี้ไม่จำเป็นจะต้องหมายความว่าสปีชีส์ดังกล่าวสูญพันธุ์หรือแม้แต่ 'สูญพันธุ์ชะงัด' เนื่องจากการสำรวจกินระยะทางค่อนข้างไกลและใช้เวลาสำรวจน้อยเกินไป ... อย่างไรก็ตาม เราเป็นกังวลอย่างมาก แม่น้ำแยงซีได้ถูกลดคุณภาพลงอย่างมาก และเราพบโลมาหัวบาตรหลังเรียบลดน้อยลงกว่าในอดีตมาก"
รายงาน.
รายงานการสำรวจได้รับการตีพิมพ์ออนไลน์ทางวารสารไบโอโลจีเล็ทเทอรส์เมื่อวันที่ 7 สิงหาคม พ.ศ. 2550 ซึ่งผู้เขียนได้ระบุว่า: "เราไม่มีทางเลือกนอกจากสรุปว่าไป๋จีมีแนวโน้มว่าจะสูญพันธุ์ไปแล้ว โดยมีความเป็นไปได้ว่าเป็นผลมาจากการประมงท้องถิ่น แม้ว่ามันจะไม่ใช่ปลาเป้าหมายแต่ติดมากับเครื่องมือประมงก็ตาม ..."
แดร์เรน เบนต์
แดร์เรน แอชลีย์ เบนต์ (, เกิดเมื่อวันที่ 6 กุมภาพันธ์ ค.ศ. 1984)​ เป็นอดีตนักฟุตบอลชาวอังกฤษเชื้อสายจาเมกา ตำแหน่งกองหน้า​ โดยเล่นในระดับพรีเมียร์ลีก​ให้กับ 9 สโมสร และติดทีมชาติอังกฤษ​ระหว่างปี ค.ศ. 2006–2011 ในยุคของสเวน-เยอราน เอริกซอน, สตีฟ แม็คคลาเรน และฟาบีโอ กาเปลโล​ นอกจากนี้ยังเป็นหนึ่งในผู้เล่นที่ยิงประตูในพรีเมียร์ลีกมากเกินกว่า 100 ประตู
เบนต์ เริ่มต้นเล่นฟุตบอลระดับเยาวชนกับสโมสรฟุตบอลก็อดแมนเชสเตอร์ โรเวอส์ ซึ่งเป็นสโมสรฟุตบอลระดับสมัครเล่นในเคมบริดจ์เชอร์และถูกค้นพบโดยแมวมองของอิปสวิช ทาวน์​ ก่อนจะเข้ามาอยู่ในทีมเยาวชนของสโมสรในปี ค.ศ. 1998 หลังจากนั้นเขาได้รับโอกาสลงสนามให้กับทีมชุดใหญ่ของอิปสวิช ทาวน์ เป็นครั้งแรกด้วยอายุเพียง 17 ปี ในพรีเมียร์ลีก ฤดูกาล 2001–2002 แม้ในฤดูกาลดังกล่าวสโมสรจะตกชั้นแต่หลังจากนั้นเขาก็ได้กลายเป็นผู้เล่นตัวหลักของสโมสรในอีเอฟแอลแชมเปียนชิป​ โดยลงสนามในลีกให้กับอิปสวิช ทาวน์รวม 122 นัด และยิงในลีกได้ 48 ประตู
ในพรีเมียร์ลีก ฤดูกาล 2005–06 ชาร์ลตัน แอธเลติก​ ได้ซื้อตัวเขามาร่วมทีมด้วยราคา 2.5 ล้านปอนด์ ทำให้เขาได้เล่นในลีกสูงสุดอีกครั้ง ก่อนจะสร้างผลงานเป็นผู้ยิงประตูสูงสุดของสโมสรถึง 2 ฤดูกาลติดต่อกัน และก้าวขึ้นไปติดทีมชาติอังกฤษชุดใหญ่ จากฟอร์มการเล่นอันยอดเยี่ยมของเขาทำให้สโมสรฟุตบอลทอตนัมฮอตสเปอร์​ซื้อตัวเขาไปร่วมทีมในปี ค.ศ. 2007 ด้วยค่าตัวเป็นสถิติถึง 16.5 ล้านปอนด์ โดยในฤดูกาลแรกเขาไม่ได้รับโอกาสลงสนามมากนักโดยตกเป็นตัวสำรองของดีมีตาร์ เบร์บาตอฟ​และร็อบบี คีน​ ต่อมาในฤดูกาล 2008–09 เมื่อเบร์บาตอฟและคีน ย้ายออกจากทีมไปทำให้เขาได้เล่นเป็นกองหน้าตัวจริงของทีมคู่กับโรมัน ปัฟลูย์เชนโค​ โดยเขายิงประตูในพรีเมียร์ลีก ฤดูกาล 2008–09 ได้ 12 ประตู แต่การย้ายกลับมาร่วมทีมอีกครั้งของร็อบบี คีน หลังย้ายออกไปแค่ 6 เดือน ทำให้แดร์เรน เบนต์ ต้องกลับมาแย่งตำแหน่งตัวจริงภายในทีมอีกครั้ง แม้ว่าจะเป็นผู้ยิงประตูสูงสุดของทีมในฤดูกาลนั้นก็ตาม
ฤดูกาล 2009–10 เบนต์ย้ายมาร่วมทีมซันเดอร์แลนด์ ภายใต้การคุมทีมของสตีฟ บรูซ​และแสดงผลงานอันยอดเยี่ยมด้วยการยิงประตูในพรีเมียร์ลีกถึง 24 ประตู โดยเป็นผู้ทำประตูสูงสุดของทีมรวมถึงเป็นผู้ทำประตูสูงสุดอันดับ 3 ในพรีเมียร์ลีกฤดูกาลดังกล่าวรองจากดีดีเย ดร็อกบา​ และเวย์น รูนีย์ และจากผลงานการยิงประตูของเขาทำให้เฌราร์ อูลีเย​ ตัดสินใจซื้อตัวเขามาร่วมทีมแอสตัน วิลลา​ ในเดือนมกราคม ค.ศ. 2011 ด้วยค่าตัวเป็นสถิติสโมสรที่ 18 ล้านปอนด์โดยอาจเพิ่มถึง 24 ล้านปอนด์ตามผลงานของเขา​ โดยแม้เขาจะย้ายมายังแอสตัน วิลลา ในช่วงครึ่งหลังของฤดูกาล 2010–11 แต่ก็สามารถยิงประตูให้ทีมได้ 9 ประตู และเป็นผู้ทำประตูสูงสุดของทีมร่วมกับแอชลีย์ ยัง​ รวมทั้งเป็นผู้ทำประตูสูงสุดอันดับที่ 4 ในพรีเมียร์ลีกฤดูกาล 2010–11 ที่จำนวน 17 ประตู (8 ประตู ยิงให้ซันเดอร์แลนด์ช่วงครึ่งฤดูกาลแรก) ในฤดูกาลต่อมาแม้ว่าเขาจะยิงประตูที่ 100 ในพรีเมียร์ลีกได้สำเร็จ และยังคงเป็นผู้เล่นที่ยิงประตูได้มากที่สุดของทีมในฤดูกาลนั้น แต่กลับต้องประสบปัญหาอาการบาดเจ็บหนักจากการเข้าสกัดบอลของอันโตลิน อัลการัซ กองหลังของวีแกน แอธเลติก จนเอ็นข้อเท้าฉีก​​ หลังจากรักษาอาการบาดเจ็บกลับมาได้ในฤดูกาล 2012–13 เขาต้องตกเป็นตัวเลือกลำดับที่ 4 ในตำแหน่งกองหน้าต่อจากคริสตีย็อง แบนเตเก, กาเบรียล อักบอนลาฮอร์และ​อันเดรอัส ไวมัน ทำให้เขาต้องย้ายไปเล่นให้กับทีมอื่นด้วยสัญญายืมตัวโดยเขาย้ายไปเล่นให้กับฟูลัม ในพรีเมียร์ลีก ฤดูกาล 2013–14 แต่ก็ไม่อาจเรียกฟอร์มเก่งกลับมาได้ โดยยิงในลีกได้เพียงแค่ 3 ประตูตลอดฤดูกาล ต่อมาในฤดูกาล 2014–15 เขาย้ายไปเล่นด้วยสัญญายืมตัวอีกครั้งกับไบรตัน แอนด์ โฮฟ อัลเบียน​และดาร์บี เคาน์ตีในอีเอฟแอลแชมเปียนชิป ก่อนที่จะถูกปล่อยตัวออกจากสโมสรแอสตัน วิลลาในที่สุด
หลังหมดสัญญากับแอสตัน วิลลา เบนต์ย้ายมาร่วมทีมดาร์บี เคาน์ตี แบบไม่มีค่าตัว ก่อนจะประสบปัญหาอาการบาดเจ็บอีกครั้ง โดยในฤดูกาล 2017–18 เบนต์ได้รับบาดเจ็บบริเวณกล้ามเนื้อต้นขา จนไม่ได้ลงสนามให้กับทีมและหลังจากที่เข้ารับการรักษาเขาได้ย้ายไปเล่นแบบยืมตัวให้กับเบอร์ตัน อัลเบียน และหมดสัญญากับดาร์บีหลังจบฤดูกาล
แดร์เรน เบนต์ประกาศเลิกเล่นฟุตบอลในปี ค.ศ. 2019
แดร์เรน เบนต์ ถูกเดวิด แพลตต์ เรียกตัวติดทีมชาติอังกฤษรุ่นอายุไม่เกิน 21 ปี​ ในเดือนกุมภาพันธ์ ค.ศ. 2003 หลังมีผลงานโดดเด่นกับสโมสรอิปสวิช ทาวน์ และได้ลงแข่งขันในฟุตบอลชิงแชมป์แห่งชาติยุโรป รุ่นอายุไม่เกิน 21 ปี รอบคัดเลือก โดยเขาสามารถยิงประตูได้ในการแข่งขันรอบคัดเลือกนัดเพลย์ออฟ​กับทีมชาติฝรั่งเศส รุ่นอายุไม่เกิน 21 ปี แต่อังกฤษต้องตกรอบเนื่องจากผลประตูรวม 2 นัดแพ้ไป 2–3
ต่อมาจากผลงานการยิงประตูในพรีเมียร์ลีกกับชาร์ลตัน แอธเลติก ทำให้แดร์เรน เบนต์ถูกสเวน-เยอราน เอริกซอน​เรียกตัวติดทีมชาติอังกฤษ​ชุดใหญ่เป็นครั้งแรกในการแข่งขันนัดกระชับมิตรกับทีมชาติเดนมาร์ก​ เมื่อวันที่ 17 สิงหาคม ค.ศ. 2005 แต่ไม่ได้ถูกส่งลงสนาม ก่อนจะได้ลงสนามให้ทีมชาติชุดใหญ่เป็นครั้งแรกเมื่อวันที่ 1 มีนาคม ค.ศ. 2006 โดยเป็นการพบกับทีมชาติอุรุกวัยที่สนามแอนฟีลด์ ​ในการแข่งขันนัดดังกล่าวเป็นการแข่งกระชับมิตรเพื่อเตรียมความพร้อมและคัดตัวผู้เล่นที่จะใช้ในฟุตบอลโลก 2006 โดยท้ายที่สุดแล้วเขาก็ถูกตัดออกจากทีมชุดแข่งฟุตบอลโลก
หลังจากนั้นแม้ว่าเขาจะไม่ได้ไปแข่งในฟุตบอลโลกแต่ก็ยังถูกเรียกตัวติดทีมชาติในฐานะกองหน้าตัวสำรองอยู่เป็นระยะๆ เช่นการถูกเรียกมาแทนแอนดรูว์ จอห์นสัน กองหน้าทีมชาติที่บาดเจ็บกะทันหัน ในการแข่งขันฟุตบอลชิงแชมป์แห่งชาติยุโรป 2008​ รอบคัดเลือก โดยทีมชาติอังกฤษตกรอบและไม่ผ่านเข้าไปเล่นในรอบสุดท้าย รวมถึงการถูกเรียกตัวในนามทีมชาติแทนที่คาร์ลตัน โคล ที่บาดเจ็บในการแข่งขันฟุตบอลโลก 2010​ รอบคัดเลือก และมีรายชื่อเป็นหนึ่งใน 30 ผู้เล่นที่ผ่านการคัดตัวเพื่อไปแข่งขันในฟุตบอลโลก 2010 รอบสุดท้าย ที่ประเทศแอฟริกาใต้​ ก่อนจะหลุดออกจากทีมในช่วงที่คัดเหลือ 23 คน
หลังจากนั้นแม้ว่าในฟุตบอลชิงแชมป์แห่งชาติยุโรป รอบคัดเลือก เขาจะเป็นผู้เล่นตัวหลักและยิงประตูให้ทีมชาติได้อีกครั้งในการพบกับทีมชาติมอนเตเนโกร​ แต่เขากลับต้องประสบปัญหาอาการบาดเจ็บหนักที่เอ็นข้อเท้าและต้องเข้ารับการรักษา ทำให้รอย ฮอดจ์สัน​ผู้จัดการทีมชาติอังกฤษในขณะนั้นต้องตัดชื่อเขาออกจากทีมชุดฟุตบอลชิงแชมป์แห่งชาติยุโรป 2012 เนื่องจากสภาพร่างกาย โดยหลังจากหายจากอาการบาดเจ็บเขาก็ไม่สามารถเรียกฟอร์มการเล่นอันยอดเยี่ยมได้เหมือนเดิมจนตกเป็นตัวสำรองของสโมสรและไม่ได้รับการเรียกตัวในทีมชาติอีกเลย
ไตตรัส บรัมเบิ้ล
เฟรเซอร์ แคมป์เบลล์
เฟรเซอร์ ลี แคมป์เบลล์ ( , เกิดวันที่ 13 กันยายน 1987) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับฮัดเดอส์ฟีลด์ทาวน์​ในอีเอฟแอลแชมเปียนชิป โดยเขาเคยเล่นในระดับพรีเมียร์ลีกกับแมนเชสเตอร์ยูไนเต็ด, ทอตนัมฮอตสเปอร์, ซันเดอร์แลนด์, คาร์ดิฟฟ์ซิตี และคริสตัลพาเลซ
ดาร์เรน เบนท์
Federico Macheda
สโมสรฟุตบอลแบล็คพูล
จเร เชิญยิ้ม ชื่อจริง: จเร ผ่องอินทรกุล ชื่อเล่น: เร เกิดปี พ.ศ. 2499 เป็นศิลปินตลกชาวไทย เป็นน้องชายของ โน้ต เชิญยิ้ม และมีน้องชายอีกหนึ่งคนคือ จ๊อด เชิญยิ้ม เล่นตลกคณะเชิญยิ้ม ในช่วงตลกคาเฟ่มักจะเป็นตัวชงให้แก่สมาชิก แต่จเรมักไม่มีมุขตลกเหมือนคนอื่น อาศัยการชงมุขให้คนอื่น จนได้รับการเรียกในกลุ่มว่า “น้าฝืด”
สโมสรฟุตบอลแบล็กพูล
สโมสรฟุตบอลแบล็กพูล  เป็นสโมสรฟุตบอลอังกฤษ ก่อตั้งเมื่อปี ค.ศ. 1887 จากเมืองชายทะเลแลนคาเชียร์ในแบล็กพูล ปัจจุบันแข่งขันในอีเอฟแอลแชมเปียนชิป สโมสรเคยร่วมเข้าแข่งขันพรีเมียร์ลีกซึ่งถือเป็นลีกอาชีพสูงสุดในอังกฤษเพียงครั้งเดียวในฤดูกาล 2010-11 ปัจจุบันผู้จัดการทีมคือ ไมเคิล แอปเพิลตัน ที่เริ่มเข้าดูแลทีมตั้งแต่เดือนมิถุนายน ค.ศ. 2022
สโมสรฟุตบอลแบล็กพูล ติดอยู่ในอันดับ 25 ในการจัดอันดับสโมสรอังกฤษที่ประสบความสำเร็จที่สุดตลอดกาล
Blackpool Football Club
จเร ผ่องอินทรีย์
ซูเปอร์ ซิก เวิลด์ บ็อกซิ่ง คลาสสิก
วัฏจักรเครปส์
ทรงนักเรียนชาย
ทรงนักเรียนหญิง
ตะกร้อชายหาดในเอเชียนบีชเกมส์ 2010
เซปักตะกร้อในเอเชียนบีชเกมส์ 2010 ได้มีการจัดขึ้นระหว่างวันที่ 9 ธันวาคม ถึง 16 ธันวาคม ค.ศ. 2010 ในมัสกัต ประเทศโอมาน
อภิชญา ปิยะนุวัฒน์ชัย
"มิรา ปิยะนุวัฒน์ชัย หรือ ลี นักแสดงกลุ่มเพาเวอร์ทรี ของสถานีโทรทัศน์ไทยทีวีสีช่อง 3 เกิดเมื่อวันที่ 30 มิถุนายน พ.ศ. 2531 สาขาการท่องเที่ยว (Inter) ระดับอุดมศึกษา จบปริญญาตรี สาขา Performing Arts คณะ นิเทศศาสตร์ มหาวิทยาลัยรังสิต
สาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏเชียงใหม่